มหาวิทยาลัยราชภัฏอุบลราชธานี

มหาวิทยาลัยราชภัฏอุบลราชธานี  () เป็นสถาบันการศึกษาที่ตอบสนองต่อความต้องการของประชาชนในท้องถิ่น และมีการจัดการศึกษาและการค้นคว้าวิจัยในด้านวิทยาศาสตร์สุขภาพ มนุษยศาสตร์ สังคมศาสตร์ และวิทยาศาสตร์และเทคโนโลยี โดยปัจจุบันนี้ได้มีความร่วมมือทางวิชาการกับมหาวิทยาลัยจำปาศักดิ์ ประเทศลาว

 ประวัติ 
มหาวิทยาลัยราชภัฏอุบลราชธานี เป็นสถาบันการศึกษาระดับอุดมศึกษาซึ่งจัดตั้งอยู่ที่จังหวัดอุบลราชธานี ในเขตภาคตะวันออกเฉียงเหนือ โดยจัดการการศึกษาและให้การบริการแก่ประชาชนในจังหวัดอุบลราชธานี ยโสธร อำนาจเจริญ (บางส่วน) และบุคลากรในเขตจังหวัดและประเทศใกล้เคียง โดยจัดการศึกษาในระดับอนุปริญญา ปริญญาบัณฑิต ปริญญามหาบัณฑิต และปริญญาดุษฎีบัณฑิต โดยมหาวิทยาลัยราชภัฏอุบลราชธานี มีพัฒนาการและการยกฐานะดังต่อไปนี้

 พ.ศ. 2458 มณฑลอุบลราชธานี ก่อตั้งโรงเรียนฝึกหัดครูชั้นต่ำขึ้นในโรงเรียนตัวอย่างประจำมณฑล ตามตราสารเสมาธรรมจักรน้อยที่ ๗/๑๑๔๔ ลงวันที่ ๒๖ พฤษภาคม ๒๔๕๘ มีการจัดตั้งโรงเรียนเตรียมอุดมศึกษาภาคตะวันออกเฉียงเหนือขึ้นที่จังหวัดอุบลราชธานี ในความดูแลของโรงเรียนเตรียมอุดมศึกษา จุฬาลงกรณ์มหาวิทยาลัย
 พ.ศ. 2490 เปิด "โรงเรียนฝึกหัดครูอุบลราชธานี" ขึ้น โดยใช้อาคารสถานที่ของโรงเรียนเตรียมอุดมศึกษาภาคตะวันออกเฉียงเหนือ จังหวัดอุบลราชธานี
 พ.ศ. 2490 จัดการเรียนการสอนหลักสูตร "ประกาศนียบัตรจังหวัด" และหลักสูตรประโยคครูมูล
 พ.ศ. 2497 จัดการเรียนการสอนตามหลักสูตร "ประโยคครูประถม" (ป.ป.)
 พ.ศ. 2498 จัดการเรียนการสอนหลักสูตร "ประกาศนียบัตรวิชาการศึกษา" (ป.กศ.)
 พ.ศ. 2499 เริ่มโครงการฝึกหัดครูชนบทซึ่งเป็นโครงการความร่วมมือระหว่างรัฐบาลและองค์การยูเนสโก (Thailand Unesco Rural Teacher Education Project) หรือ TURTEP
 พ.ศ. 2501 ยกฐานะขึ้นเป็น "วิทยาลัยครูอุบลราชธานี" เปิดสอนถึงระดับ ป.กศ.สูง
 พ.ศ. 2510 เปิดสอนหลักสูตรประโยคครูประถม (ป.ป.)
 พ.ศ. 2517 ได้เปิดสอนระดับปริญญาตรี ตามพระราชบัญญัติวิทยาลัยครู พ.ศ. 2518
 พ.ศ. 2527 มีการจัดตั้งวิทยาลัยชุมชนชั้นในวิทยาลัยครูอุบลราชธานี ชื่อ "วิทยาลัยครูอุบลราชธานี"
 พ.ศ. 2534 ทำโครงการความร่วมมือกับสถาบันบัณฑิตพัฒนาบริหารศาสตร์ เปิดสอนระดับปริญญาโท วิชาเอกพัฒนาสังคม และวิชาเอกการบริหารทรัพยากรมนุษย์ และ/หรือ การบริหารโครงการและนโยบายสาธารณะ
 พ.ศ. 2535 ได้รับพระราชทานนามว่า "สถาบันราชภัฏอุบลราชธานี"
 พ.ศ. 2540 เปิดสอนระดับบัณฑิตศึกษา หลักสูตรประกาศนียบัตรวิชาชีพครู และหลักสูตรปริญญาโท สาขาการบริหารการศึกษา ในปีการศึกษา 2541 ได้เปิดสอนเพิ่มอีก 2 สาขา คือ สาขาพัฒนาหลักสูตรและการเรียนการสอน และสาขาวิจัยและประเมินผลการศึกษา
 ปีการศึกษา 2544 ได้เปิดสอนหลักสูตรปริญญาโท สาขาสังคมศาสตร์เพื่อการพัฒนา
 ปีการศึกษา 2545 ได้เปิดสอนหลักสูตรปริญญาโท สาขา บริหารธุรกิจมหาบัณฑิต (MBA)
 ปีการศึกษา 2547 ได้ยกฐานะขึ้นเป็น "มหาวิทยาลัยราชภัฏอุบลราชธานี" 

 ปัจจุบันนี้ได้เปิดสอนระดับปริญญามหาบัณฑิตในหลักสูตรวิทยาศาสตรมหาบัณฑิต ศิลปศาสตรมหาบัณฑิต สาธารณสุขศาสตรมหาบัณฑิต ครุศาสตรมหาบัณฑิต บริหารธุรกิจมหาบัณฑิต และระดับปริญญาดุษฎีบัณฑิตในหลักสูตรครุศาสตรดุษฎีบัณฑิต และปรัชญาดุษฎีบัณฑิต 
 มหาวิทยาลัยราชภัฏอุบลราชธานี เป็นสถาบันการศึกษาที่มีคณาจารย์และนักศึกษาเป็นจำนวนมาก อาคารสถานที่และครุภัณฑ์ที่ทันสมัยและเป็นสถาบันการศึกษาที่มีการพัฒนาการอย่างต่อเนื่องเพื่อการพัฒนาท้องถิ่น และเพื่อความคล่องตัวในการบริหารและการจัดการภายในจึงได้มีการสถานภาพเป็นนิติบุคคล นอกจากนี้ยังมีระบบการประกันคุณภาพการศึกษา การพัฒนาอาจารย์การพัฒนาการเรียนการสอนในทุกสาขาวิชาไม่ว่าจะเป็นวิทยาศาสตร์สุขภาพ วิทยาศาสตร์และเทคโนโลยี มนุษยศาสตร์และสังคมศาสตร์

 ผู้บริหาร 
 1  พ.ศ. 2491 - 2501  นายประสิทธิ์ สุนทโรทก  ครูใหญ่ รร.ฝึกหัดครู 2  พ.ศ. 2501 - 2508  นายประสิทธิ์ สุนทโรทก  ผู้อำนวยการวิทยาลัยครู 3  พ.ศ. 2508 - 2509  นายสนอง สิงหพันธ์  ผู้อำนวยการวิทยาลัยครู 4  พ.ศ. 2509 - 2515  นายสกล นิลวรรณ  ผู้อำนวยการวิทยาลัยครู 5  พ.ศ. 2515 - 2517  นายพจน์ ธัญญขันธ์  ผู้อำนวยการวิทยาลัยครู 6  พ.ศ. 2517 - 2519  นายจินต์ รัตนสิน  อธิการวิทยาลัยครู 7  พ.ศ. 2519 - 2521  นายประธาน จันทรเจริญ  อธิการวิทยาลัยครู 8  พ.ศ. 2521 - 2523  นายอรุณ มุขสมบัติ  อธิการวิทยาลัยครู 9  พ.ศ. 2523 - 2529  ผศ.ดร.พล คำปังสุ์  อธิการวิทยาลัยครู 10  พ.ศ. 2530 - 2537  ผศ.ปุณณะ ภูละ  อธิการบดีวิทยาลัยครู 11  พ.ศ. 2537 - 2538  ผศ.สมชาย วงศ์เกษม  อธิการบดีสถาบันราชภัฏอุบลราชธานี 12  พ.ศ. 2538 - 2546   ผศ.สมชาย วงศ์เกษม  อธิการบดีสถาบันราชภัฏอุบลราชธานี 13  พ.ศ. 2546 - 2547  ผศ.เกษม บุญรมย์  อธิการบดีสถาบันราชภัฏอุบลราชธานี 14  พ.ศ. 2547 - 2551  ผศ.เกษม บุญรมย์  อธิการบดีมหาวิทยาลัยราชภัฏอุบลราชธานี 15  พ.ศ. 2551 - 2556  ผศ.ดร.ชัยวัฒน์ บุณฑริก  อธิการบดีมหาวิทยาลัยราชภัฏอุบลราชธานี 16  พ.ศ. 2556 - 2560  ผศ.ประชุม ผงผ่าน  อธิการบดีมหาวิทยาลัยราชภัฏอุบลราชธานี 17  พ.ศ. 2560 - ปัจจุบัน  รศ.ธรรมรักษ์ ละอองนวล  อธิการบดีมหาวิทยาลัยราชภัฏอุบลราชธานี

 คณะที่เปิดสอน 
 การจัดการศึกษาระดับปริญญาตรี 
กลุ่มวิทยาศาสตร์สุขภาพ
คณะสาธารณสุขศาสตร์
คณะพยาบาลศาสตร์
คณะแพทย์แผนไทยและแพทย์ทางเลือก
กลุ่มวิทยาศาสตร์และเทคโนโลยี
คณะวิทยาศาสตร์ 
คณะเกษตรศาสตร์
คณะเทคโนโลยีอุตสาหกรรม 
คณะวิทยาการคอมพิวเตอร์ 
กลุ่มมนุษยศาสตร์และสังคมศาสตร์ 
คณะมนุษยศาสตร์และสังคมศาสตร์
คณะบริหารธุรกิจและการจัดการ
คณะครุศาสตร์
คณะนิติศาสตร์ 

 การจัดการศึกษาระดับปริญญาโทและเอก 
 การศึกษาระดับประกาศนียบัตรบัณฑิต การศึกษาระดับปริญญามหาบัณฑิต การศึกษาระดับปริญญาดุษฎีบัณฑิตหลักสูตรการศึกษาระดับประกาศนียบัตรบัณฑิต
 หลักสูตรประกาศนียบัตรบัณฑิต (ป.บัณฑิต)
 สาขา วิชาชีพครู
 สาขา การบริหารการศึกษาหลักสูตรการศึกษาระดับปริญญามหาบัณฑิต
 หลักสูตรวิทยาศาสตรมหาบัณฑิต (วท.ม.)
 สาขา สัตวศาสตร์
 สาขา คณิตศาสตร์ศึกษา
 สาขา วิทยาศาสตร์ศึกษา
 สาขา คอมพิวเตอร์และเทคโนโลยีสารสนเทศเพื่อการศึกษา
 สาขา เทคโนโลยีวิศวกรรม
 หลักสูตรศิลปศาสตรมหาบัณฑิต (ศศ.ม.)
 สาขา ภาษาอังกฤษ
 สาขา สังคมศาสตร์เพื่อการพัฒนา
 สาขา ยุทธศาสตร์เพื่อการพัฒนา
 หลักสูตรบริหารธุรกิจมหาบัณฑิต (บธ.ม.)
 สาขา บริหารธุรกิจ
 สาขา การบริหารงานทรัพยากรมนุษย์
 หลักสูตรสาธารณสุขศาสตรมหาบัณฑิต (ส.ม.)
 สาขา การสร้างเสริมสุขภาพ
 หลักสูตรครุศาสตรมหาบัณฑิต (ค.ม.)
 สาขา การบริหารการศึกษา
 สาขา วิจัยและประเมินผลการศึกษา
 สาขา การพัฒนาหลักสูตรและการเรียนการสอน
 หลักสูตรรัฐประศาสนศาสตรมหาบัณฑิต (รป.ม.)
 สาขา รัฐประศาสนศาสตร์หลักสูตรการศึกษาระดับปริญญาดุษฎีบัณฑิต
 หลักสูตรครุศาสตรดุษฎีบัณฑิต (ค.ด.)
 สาขา การบริหารการศึกษา
 หลักสูตรปรัชญาดุษฎีบัณฑิต (ปร.ด.)
 สาขา ยุทธศาสตร์การพัฒนาภูมิภาค

 หน่วยงานภายใน 

 สำนัก/สถาบัน/กองงาน
 สำนักงานอธิการบดี
 สถาบันวิจัยและพัฒนา
สำนักวิทยบริการและเทคโนโลยีสารสนเทศ
 สำนักศิลปะและวัฒนธรรม
 สำนักส่งเสริมวิชาการและงานทะเบียน
 สำนักบริการวิชาการชุมชน
 สำนักงานตรวจสอบภายใน
 กองกลาง
 กองนโยบายและแผน
 กองบริหารงานบุคคล
 กองพัฒนานักศึกษา
 สถาบันวิจัยและพัฒนาอุตสาหกรรมซอฟต์แวร์
 สถาบันเศรษฐศาสตร์ลุ่มน้ำโขง
 สถาบันการศึกษานานาชาติ (International Education Institute) 
 ศูนย์
 ศูนย์คอมพิวเตอร์
 ศูนย์ภาษา
 คลินิกเทคโนโลยี
 ศูนย์บ่มเพาะวิสาหกิจ
 ศูนย์ถ่ายทอดเทคโนโลยีคอมพิวเตอร์
 ศูนย์แม่น้ำโขงศึกษา
 หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดอุบลราชธานี
 ศูนย์พัฒนาเด็กเล็ก คณะครุศาสตร์ มหาวิทยาลัยราชภัฏอุบลราชธานี
 ศูนย์ศึกษาและการพัฒนาครู
 ศูนย์จิตตปัญญาศึกษา
 คณะ/วิทยาลัย
 คณะวิทยาศาสตร์
 คณะมนุษยศาสตร์และสังคมศาสตร์
 คณะบริหารธุรกิจและการจัดการ
 คณะครุศาสตร์
 คณะเกษตรศาสตร์
 คณะเทคโนโลยีอุตสาหกรรม
 คณะนิติศาสตร์
 คณะแพทย์แผนไทยและแพทย์ทางเลือก
 คณะพยาบาลศาสตร์
 คณะสาธารณสุขศาสตร์
 คณะวิทยาการคอมพิวเตอร์
 บัณฑิตวิทยาลัย
 โรงเรียน
 โรงเรียนสาธิตแห่งมหาวิทยาลัยราชภัฏอุบลราชธานี
 วิทยาเขต
 วิทยาเขตบ้านยางน้อย (อำเภอเขื่องใน จังหวัดอุบลราชธานี)

 พิธีพระราชทานปริญญาบัตร 

พิธีพระราชทานปริญญาบัตรแก่บัณฑิต มหาบัณฑิตและดุษฎีบัณฑิตของมหาวิทยาลัยราชภัฏอุบลราชธานี จะจัดขึ้นเป็นประจำทุกปี ณ หอประชุมมหาวชิราลงกรณ มหาวิทยาลัยราชภัฏสกลนคร จังหวัดสกลนคร ในช่วงประมาณเดือนพฤศจิกายนของทุกปี  โดยพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ผู้แทนพระองค์ในการมอบปริญญาบัตร แก่บัณฑิต มหาบัณฑิตและดุษฎีบัณฑิต แห่งมหาวิทยาลัยราชภัฏอุบลราชธานี

 เกียรติประวัติ/รางวัล/ผลงาน 

 วงโปงลางของวิทยาลัยครูอุบลราชธานี ในปี พ.ศ. 2534 ได้รับการยกย่องจาก สมาคมนักประชาสัมพันธ์แห่งประเทศไทย ให้ได้รับรางวัลสังข์เงินและนับเป็นวงโปงลางแรกที่ได้รับเกียรตินี้ (การรำที่เป็นเอกลักษณ์ของวงโปงลางนี้คือ รำตังหวาย)
 ทีม Beer Programmer นักศึกษาสาขาวิชาวิทยาการคอมพิวเตอร์ คณะเทคโนโลยีอุตสาหกรรม ได้รับรางวัลชนะเลิศจากการแข่งขันการสร้างเกมคอมพิวเตอร์ 3 มิติ ด้วย Dark Babic Professional คว้ารางวัลชนะเลิศอันดับ 1 มาครองจากงานนิทรรศการ "Game Show 2008" นิทรรศการแสดงและประกวดผลงานเกมนักศึกษา ในความร่วมมือของมหาวิทยาลัยมหาสารคาม กับสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) สาขาขอนแก่น เมื่อวันที่ 17-20 กันยายน 2551 ณ จังหวัดขอนแก่น และทีม Princess ได้รับรางวัลรองชนะเลิศอันดับ 1 และทีม Up To You และทีม Good Boy ได้รับรางวัลชมเชย จากการแข่งขันสร้างเกมคอมพิวเตอร์ 3 มิติจากนิทรรศการเดียวกัน

 บุคลากร, ศิษย์ของสถาบัน ที่มีชื่อเสียง 
 ศักดา คำพิมูล – ศิลปินนักร้องค่ายชัวร์ ออดิโอ (คณะบริหารธุรกิจและการจัดการ)
 ชูวิทย์ พิทักษ์พรพัลลภ – สมาชิกสภาผู้แทนราษฎร จังหวัดอุบลราชธานี (คณะครุศาสตร์)
รศ.ดร.รังสรรค์  พาลพ่าย – เอกชีววิทยา จบปริญญาเอกที่มหาวิทยาลัยเกียวโต  ประเทศญี่ปุ่น เป็นผู้โคลนนิ่งวัวคนแรกของประเทศไทย
 วชิรพงศ์ นาสารีย์ – หนึ่งในทีมช่วยชีวิตคนงานเหมืองในประเทศชิลี (คณะวิทยาศาสตร์)
 สลา คุณวุฒิ – นักประพันธ์เพลง, ครูเพลง "ป.กศ.สูง เอกวิทยาศาสตร์ มีนาคม 2524"
 ผศ.ดร.บัญชา เกียรติจรุงพันธ์ – ประธานสาขาวิชาการสอนภาษาไทย คณะศึกษาศาสตร์ มหาวิทยาลัยขอนแก่น. "ป.กศ.สูง เอกภาษาไทย มีนาคม 2524"
 รศ.ดร.ประวิตร เอราวรรณ – อดีตคณบดี คณะศึกษาศาสตร์ มหาวิทยาลัยมหาสารคาม
 เหนือธรณี สามชัยวิเศษสุก – นักมวยไทยผู้สวมหน้ากากแบทแมนทีมข่าวมวยสยาม. เหนือธรณี สามชัยวิเศษสุก (แบทแมน). น็อกเอาต์ฉบับมวยสยาม. ปีที่ 30 ฉบับที่ 2291. ISSN 15135454. หน้า 24
 จิตรฉรีญา บุญธรรม (บิว จิตรฉรีญา) – นักร้อง
 ภูมารินทร์ วงษ์ศรี (บิ๊ก ภูมารินทร์) – นักประพันธ์เพลง

 อ้างอิง 

 แหล่งข้อมูลอื่น 
 มหาวิทยาลัยราชภัฏอุบลราชธานี

อุบลราชธานี
ราชภัฏอุบลราชธานี
หมวดหมู่:สถานศึกษาในอำเภอเมืองอุบลราชธานี
หมวดหมู่:อำเภอเขื่องใน
หมวดหมู่:สถาบันการศึกษาที่ก่อตั้งในปี พ.ศ. 2547
หมวดหมู่:ก่อตั้งในประเทศไทยในปี พ.ศ. 2547